Skupština Zapadnohercegovačkog kantona
Skupština Zapadnohercegovačkog kantona jest institucija i zakonodavno tijelo u Zapadnohercegovačkom kantonu. Sastoji se od jednog doma, čiji je broj poslanika 23, utvrđen u odnosu na nacionalnu strukturu stanovništva ovog kantona. Poslanici u Skupštini imaju mandat od četiri godine, koji se biraju na općim demokratskim i neposrednim izborima, tajnim glasanjem, na cijeloj teritoriji kantona. Prije svakih izbora, svaka registrirana stranka objavljuje svoju izbornu listu kandidata. Kantonalni poslanici biti će birani sa vrha liste te stranke prema broju osvojenih glasova. Zamjene za poslanike vrše se od osoba koje slijede na ostatku liste, a svaki stanovnik kantona može biti biran za kantonalnog poslanika.